**Direcția Generală Secretariat**

**Procedura privind înscrierea în anul I a candidaţilor admişi\* la forma de finanţare TAXĂ**

**în anul universitar 2025/2026, forma de învăţământ cu frecvenţă, la distanță, cu frecvență redusă, învățământ dual, ciclul I/II de studii universitare de licenţă/de masterat**

1. Candidaţii declaraţi admişi la forma de finanţare TAXĂ în urma concursului de admitere din sesiunea iulie 2025 **ciclul I de studii universitare de licenţă** sunt invitaţi **în perioadele:**

* **30.07–03.08.2025** pentru candidații admiși la toate facultățile, cu excepția **FMF** și **FT**
* **28.07-03.08.2025** pentru candidații admiși la **FMF**
* **06-09.08.2025** pentru candidații admiși la **FT**

și **ciclul II de studii universitare de masterat** sunt invitaţi **în perioadele:**

* **30.07–03.08.2025** pentru candidații admiși la toate facultățile, cu excepția **FT**
* **06-09.08.2025** pentru candidații admiși la **FT**

la Secretariatul facultăţii la care au fost admişi, în sediul special amenajat, sau la sediul Universității din str. Domnească nr. 47 (corpul U), pentru parcurgerea procedurii de înscriere în anul universitar 2025/2026.

1. Documentele necesare pentru înscriere se găsesc pe pagina web a universității sau a facultății la care a fost admis sau la sediul special amenajat pentru înscrieri.
2. Procedura de înscriere cuprinde următoarele etape:

- prezentarea dovezii de achitare a unui avans de minimum 500 de lei din tranşa I a taxei de şcolarizare. Diferența de până la 50 % din valoarea taxei (Tranșa I) se va achita până la data de 31.10.2025, conform prevederilor Contractului de studii și Anexei nr. 1 la Contractul de studii;

- completarea și semnarea *Contractului de studii pentru anul universitar 2025/2026* (în două exemplare) și a *Fișei de înscriere*.

1. Taxa de școlarizare se poate achita:

A. Fizic:

- numerar și POS pentru toate facultățile la sediul Universităţii din str. Domnească nr. 47 (corpul U) precum și la sediul **FIAB**;

- POS pentru facultățile: **FEAA, FEFS** și **FSE**: str. N. Bălcescu nr. 59-61 (corpul IA), **FAN, FING, FSM, FIFT** și **FA**: str. Domnească nr. 111 (corpul D), **FACIEE, FSIA, FDSA** și **FLIT**: str. Științei nr. 2 (corpul Y) și str. Domnească nr. 111 (corpul AE), **FMF** str. Eroilor nr. 34 (corpul MG) și pentru sediul special amenajat la Buzău.

B. On-line folosind următoarele coordonate:

**- cont IBAN RO75TREZ30620F330500XXXX**deschis la Trezoreria Galați;

- cod fiscal **3127522;**

- **beneficiar Universitatea „Dunărea de Jos” din Galați;**

**- la explicația plății se va menționa: Nume și prenume candidat admis, CNP, Taxa de școlarizare anul I, licență/ master, cu frecvență, Facultatea.**

**Cuantumul taxei de școlarizare pentru fiecare facultate se găsește pe site-ul universității** [www.admitere.ugal.ro](http://www.admitere.ugal.ro)**, secțiunea Licență/ Masterat, meniu Taxe de școlarizare.**

1. După parcurgerea procedurii de înscriere în anul universitar 2025/2026, candidaţii admişi devin studenţi în anul I de studii, conform structurii anului universitar 2025/2026.

**Notă 1: Studenţii din anul I, forma de finanțare cu taxă, au obligația să achite suma de 500 lei conform calendarului stabilit la punctul 1. și să semneze Contractul de studii. Candidații care nu îndeplinesc aceste obligații până la data de 01.09.2025 pierd locul dobândit prin concursul de admitere.**

**Notă 2: Studenţii din anul I dobândesc calitatea de student conform structurii anului universitar NUMAI dacă parcurg procedura de înscriere: au completat Fişa de înscriere, Contractul de studii pentru anul universitar 2025/2026 şi au achitat avansul la tranșa I din taxa de școlarizare.**

*R.D.*

*\* români, români de pretutindeni, străini din UE, cu excepția străinilor non UE și a românilor cu taxă CPV*